CELEX: 32007L0020
Language: ro
Date: 2007-04-03 00:00:00
Title: Directiva 2007/20/CE a Comisiei din 3 aprilie 2007 de modificare a Directivei 98/8/CE a Parlamentului European și a Consiliului privind includerea diclofluanidului ca substanță activă în anexa la directivă (Text cu relevanță pentru SEE )

4.4.2007   
            
            
               RO
            
            
               Jurnalul Oficial al Uniunii Europene
            
            
               L 94/23
            
         
      DIRECTIVA 2007/20/CE A COMISIEI
   
   din 3 aprilie 2007
   de modificare a Directivei 98/8/CE a Parlamentului European și a Consiliului privind includerea diclofluanidului ca substanță activă în anexa la directivă
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 98/8/CE a Parlamentului European și a Consiliului din 16 februarie 1998 privind introducerea pe piață a produselor biocide (1), în special articolul 16 alineatul (2) al doilea paragraf,
   întrucât:
   
               (1)
            
            
               Regulamentul (CE) nr. 2032/2003 al Comisiei din 4 noiembrie 2003 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide și de modificare a Regulamentului (CE) nr. 1896/2000 (2) stabilește o listă a substanțelor active care urmează a fi evaluate, în vederea unei posibile includeri în anexa I, IA sau IB la Directiva 98/8/CE. Lista respectivă include diclofluanid.
            
         
               (2)
            
            
               În conformitate cu Regulamentul (CE) nr. 2032/2003, diclofluanidul a fost evaluat în conformitate cu articolul 11 alineatul (2) din Directiva 98/8/CE în vederea utilizării pentru tipul de produse 8, produse de protecție a lemnului, așa cum este prevăzut în anexa V la Directiva 98/8/CE.
            
         
               (3)
            
            
               În conformitate cu articolul 5 alineatul (2) din Regulamentul (CE) nr. 2032/2003, Regatul Unit a fost numit stat membru raportor. Regatul Unit a prezentat Comisiei la 13 septembrie 2005 raportul autorității competente împreună cu o recomandare, în conformitate cu articolul 10 alineatele (5) și (7) din regulament.
            
         
               (4)
            
            
               Raportul autorității competente a fost examinat de statele membre și de Comisie. În conformitate cu articolul 11 alineatul (4) din Regulamentul (CE) nr. 2032/2003, concluziile care decurg din această analiză au fost încorporate într-un raport de evaluare, în cadrul Comitetului permanent pentru produse biocide din 28 noiembrie 2006.
            
         
               (5)
            
            
               Examinarea diclofluanidului nu a evidențiat întrebări sau preocupări care să fie adresate de Comitetul științific pentru riscurile asupra sănătății și mediului (SCHER).
            
         
               (6)
            
            
               În urma unor examinări efectuate rezultă că produsele biocide utilizate ca produse de protecție a lemnului și care conțin diclofluanid pot satisface exigențele prevăzute în articolul 5 din Directiva 98/8/CE, în special cu privire la utilizările examinate și descrise în raportul de evaluare. Prin urmare, este necesar să se includă diclofluanidul în anexa I la Directiva 98/8/CE, în scopul de a garanta că în toate statele membre autorizațiile pentru produsele biocide utilizate ca produse de protecție a lemnului și care conțin diclofluanid pot fi acordate, modificate sau anulate în conformitate cu articolul 16 alineatul (3) din Directiva 98/8/CE.
            
         
               (7)
            
            
               Este important ca dispozițiile acestei directive să fie aplicate în mod simultan în toate statele membre în vederea asigurării unui tratament egal pe piață al produselor biocide care conțin substanța activă diclofluanid, precum și a facilitării funcționării corespunzătoare a pieței produselor biocide în general.
            
         
               (8)
            
            
               În urma concluziilor raportului de evaluare, este necesar să se solicite ca produsele autorizate pentru uzul industrial să fie utilizate cu echipament de protecție personală corespunzător și ca să fie furnizate instrucțiuni pentru a indica faptul că lemnul tratat trebuie să fie depozitat după tratare pe o suprafață dură impermeabilă în scopul prevenirii pierderilor directe pe sol și permiterii recuperării acestor pierderi pentru reutilizare sau eliminare, în conformitate cu articolul 10 alineatul (2) litera (d) punctul (i) din Directiva 98/8/CE.
            
         
               (9)
            
            
               Este necesar să se prevadă un interval de timp rezonabil înainte de includerea unei substanțe active în anexa I la Directiva 98/8/CE, pentru a permite statelor membre și părților interesate să se pregătească pentru a putea îndeplini noile cerințe și pentru a garanta solicitanților, care au pregătit un dosar, că beneficiază în întregime de perioada de 10 ani de protecție a datelor, care, în conformitate cu articolul 12 alineatul (1) litera (c) punctul (ii) din Directiva 98/8/CE, începe de la data includerii.
            
         
               (10)
            
            
               După includere, este necesar să se acorde statelor membre un interval de timp rezonabil pentru a pune în aplicare articolul 16 alineatul (3) din Directiva 98/8/CE și, în special, pentru a acorda, modifica sau anula autorizații pentru produsele biocide privind tipul de produse 8 care conțin diclofluanid, pentru a asigura că acestea sunt conforme cu Directiva 98/8/CE.
            
         
               (11)
            
            
               În consecință, este necesară modificarea Directivei 98/8/CE.
            
         
               (12)
            
            
               Măsurile prevăzute în prezenta directivă sunt conforme cu avizul Comitetului permanent pentru produse biocide,
            
         ADOPTĂ PREZENTA DIRECTIVĂ:
   Articolul 1
   Anexa I la Directiva 98/8/CE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică actele cu putere de lege și actele administrative necesare pentru a se conforma prezentei directive până la data de 29 februarie 2008. Statele membre comunică de îndată Comisiei textul dispozițiilor respective, precum și un tabel de corespondență între actele în cauză și prezenta directivă.
   Acestea aplică dispozițiile în cauză de la 1 martie 2009.
   Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică de îndată Comisiei textele dispozițiilor esențiale de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.
   
      Adoptată la Bruxelles, 3 aprilie 2007.
      
         
            Pentru Comisie
         
         Stavros DIMAS
         
         
            Membru al Comisiei
         
      
   
   
      (1)  JO L 123, 24.4.1998, p. 1. Directivă, astfel cum a fost modificată ultima dată prin Directiva 2006/140/CE a Comisiei (JO L 414, 30.12.2006, p. 78).
   
      (2)  JO L 307, 24.11.2003, p. 1. Regulament, astfel cum a fost modificat ultima dată prin Regulamentul (CE) nr. 1849/2006 (JO L 355, 15.12.2006, p. 63).
   
      ANEXĂ
      Următoarea rubrică „nr. 2” este adăugată în tabelul din anexa I la Directiva 98/8/CE
      
         
                     Nr.
                  
                  
                     Denumirea comună
                  
                  
                     Denumirea IUPAC
                     Numere de identificare
                  
                  
                     Puritatea minimă a substanței active din produsele biocide introduse pe piață
                  
                  
                     Data includerii
                  
                  
                     Termen limită pentru punere în conformitate cu articolul 16 alineatul (3) [exceptând produsele care conțin mai mult decât o substanță activă, pentru care termenul limită de punere în conformitate cu articolul 16 (3) este cel prevăzut în ultima decizie de includere cu privire la substanțele active ale acestora]
                  
                  
                     Data expirării includerii
                  
                  
                     Tip de produs
                  
                  
                     Dispoziții specifice (1)
                     
                  
               
                     „2
                  
                  
                     diclofluanid
                  
                  
                     N-(Diclorofluorometiltio)-N′,N′-dimetil-N-fenilsulfamidă
                     Nr. EC: 214-118-7
                     Nr. CAS: 1085-98-9
                  
                  
                     > 96 % w/w
                  
                  
                     1 martie 2009
                  
                  
                     28 februarie 2011
                  
                  
                     28 februarie 2019
                  
                  
                     8
                  
                  
                     Statele membre asigură că autorizațiile sunt supuse următoarelor condiții:
                     
                                 1.
                              
                              
                                 Produsele autorizate pentru uzul industrial și/sau profesional trebuie să fie utilizate cu echipamentul de protecție personală corespunzător.
                              
                           
                                 2.
                              
                              
                                 Luându-se în considerare riscurile identificate privind solul, trebuie luate măsuri corespunzătoare de atenuare a riscului pentru protecția acestui mediu.
                              
                           
                                 3.
                              
                              
                                 Etichete și/sau fișe de date de securitate ale produselor autorizate pentru uzul industrial indică faptul că lemnul proaspăt tratat trebuie să fie depozitat după tratare pe o suprafață dură impermeabilă în scopul prevenirii pierderilor directe pe sol și că eventualele pierderi trebuie să fie recuperate pentru reutilizare sau eliminare.
                              
                           
               
      
         (1)  Conținutul și concluziile rapoartelor de evaluare pentru punerea în aplicare a principiilor comune din anexa VI sunt disponibile pe website-ul Comisiei: http://ec.europa.eu/comm/environment/biocides/index.htm”